# Dave Grohl

### Z Wikipédie

Dave Grohl
americký hudobník
Narodenie | 14. január 1969 Warren, Ohio
Pozri aj Biografický portál

Dave Grohl, vlastným menom David Eric Grohl (* 14. január 1969, Warren, Ohio) je americký rockový spevák, bubeník a gitarista. Bol bubeníkom v skupine Nirvana od roku 1990 až do roku 1994, keď sa po smrti Kurta Cobaina skupina rozpadla. V roku 1995 založil skupinu Foo Fighters.

## [úprava] Osobný život

Jeho rodičia (matka Virginia a otec James Grohl, staršia sestra Lisa) tvorili relatívne šťastný pár, ale len dovtedy, než sa v roku 1972 presťahovali z Ohia do Virginie.[1] O tri roky, keď mal Dave šesť rokov sa jeho rodičia rozviedli. Dave bol súdom pridelený do opatrovníctva matke. V detstve trpel hyperaktivitou, ktorá sa síce časom začala strácať, ale nikdy nezmizla nadobro. Neskôr odišiel na strednú školu, ktorú síce nikdy nedokončil, ale aj tak je v jeho živote čas strávený na strednej škole významný. Prvýkrát sa na nej stretol s marihuanou, založil svoju prvú skupinu a tak sa postupne začala jeho hudobná kariéra.

Dave bol dvakrát ženatý. Jeho prvé manželstvo bolo s Jennifer Youngbloodovou, fotografkou od roku 1993 do 1997. 2. augusta 2003 si vzal producentku Jordyn Blumovú, v apríli 2006 sa im narodila dcéra Violet Maye Grohl.

Dave v súčasnosti býva v Los Angeles, je rímskokatolíckeho vyznania, najradšej má whiskey.[2] K politike sa nestavia príliš aktívne, no pred voľbami 2004 podporoval neúspešného kandidáta za prezidenta USA Johna Kerryho. Postavil svoje vlastné moderné profesionálne nahrávacie štúdio 606 v Los Angeles.

## [úprava] Hudobné začiatky

Asi v dvanástich začal brnkať na gitare. Postupne sa učil, vystupoval vo viacerých skupinách. Jeho prvá skupina sa volala Freak Baby. V tom čase začínal aj bubnovať. Na otázku ako sa naučil tak dobre bubnovať odpovedá: "Je to jednoduché. Netreba ani kupovať bubon, ja som sa naučil trieskaním vankúšov a iných predmetov v spálni."[3] Zloženie v tejto skupine sa zmenilo, Dave začal hrať na bicie a sformoval skupinu Mission Impossible.[4] Neskôr sa pripojil k skupine Dain Bramage, skupina hrala hardcore/post punk. Počas svojho rozvoja ako bubeníka uvádza, že najväčší vzor bol pre neho John Bonham zo skupiny Led Zeppelin, Dave má tetovanie Bonhamovho symbolu na zápästí.

Na vyššiu úroveň sa dostal, keď mal 16 a vybrali ho ako bubeníka do Washingtonskej punkovej skupiny Scream. Ďalšie 4 roky s nimi koncertoval, nahrali dve štúdiové albumy, na jednom Dave v pesničke Gods Look Down spieva.

Grohl na obálke magazínu Select (circa 1995)

## [úprava] Pôsobenie v Nirvane

Nirvana už od samého počiatku mala problémy s bubeníkmi a žiadny v skupine nezostal dlhšiu dobu. V roku 1990 sa do Nirvany dostal Dave a takmer okamžite začal pracovať na novom albume Nevermind. Pri nahrávaní tohto albumu sa naplno ukázali Davove kvality - jeho presný a tvrdý úder s dokonalým zmyslom pre rytmus a plné nasadenie do hry na bicie.

V Nirvane hral Dave až do jej rozpadu po smrti lídra Kurta Cobaina, stál však v pozadí mediálnej pozornosti.

Dave sa dostal do konfliktu s Courtney Love, vdovou po Kurtovi Cobainovi. [5] Dave povedal, že Courtney je pre neho aj inšpiráciou niektorých pesničiek.

## [úprava] Foo Fighters

Po rozpade Nirvany sa snažil pokračovať vo svojej hudobnej kariére, rozmýšľal nad tým, či bude pokračovať hrať na bubny, alebo či založí vlastnú skupinu. V októbri 1994 nahral za krátku dobu demo pásku s 15 pesničkami. Reakcia na pásku bola pozitívna a prilákala pozornosť väčších hudobných producentov. Nakoniec podpísal zmluvu s Capitol Records. Dave nechcel vystupovať ako sólo spevák a mať sólo kariéru, tak zamestnal ďalších členov: bývalého gitaristu Nirvany Pata Smeara a dvoch členov Sunny Day Real Estate Williama Goldsmitha (bicie) a Nata Mendela (bassgitara). Rozhodol sa, že nebude spolupracovať s Kristom Novoselicom. Sám Dave, ktorý album kompletne nahral ďalej vystupoval na koncertoch v pozícií speváka a gitaristu skupiny. 4. júla 1994 teda vyšiel debutový album skupiny Foo Fighters. Názov pre skupinu vybral podľa označenia Foo Fighters používaného počas druhej svetovej vojny pre záhadné letecké objekty. V roku 1997 počas nahrávania druhého albumu došlo ku nezhodám medzi Daveom a bubeníkom Williamom Goldsmithom, čo spôsobilo Williamov odchod zo skupiny. Príčinou boli aj próblemy Williama so zápästím. Nahradil ho Taylor Hawkins, ktorého si Dave vybral. Album bol úspešný, ale v skupine došlo ešte ku zmene. Gitarista Pat Smear sa rozhodol odísť zo skupiny, na krátku dobu ho nahradil Franz Stahl, neskôr Chris Shiflett. Kapela zostala v tomto zložení (Grohl,Hawkins,Mendel,Shiflett) dodnes.

Grohl ako steward v hudobnom klipe k Learn to Fly

V roku 1999 nahrali v poradí tretí album There Is Nothing Left to Lose, ktoré získalo cenu Grammy za najlepší rockový album roku 2000, natočili video k Learn to Fly, kde Dave presvedčil o svojom hereckom talente a vďaka ktorému sa skupina stala ešte populárnejšia. Štvrtý album s názvom One by One považuje Dave za neúspešný a únáhlený. Hovorí, že z celého albumu sú len 4 pesničky dobré. Po dlhšej prestávke nahrali album In Your Honor, ktorý predstavoval určité nóvum pre nich, Dave dostal nápad rozdeliť album na dve časti, jedna bola tradične rocková, druhá s pomalými pesničky sprevádzanými akustickými gitarami. Na albume sa podieľali aj špeciálny hostia, napríklad John Paul Jones alebo Norah Jones.

Dave Grohl na festivale Roskilde v 2003

S Foo Fighters absolvoval Dave koncertnú šnúru rockových pesničiek, v decembri 2006 vyšiel záznam obrovského koncertu z leta 2006 v Londýnskom Hyde Parku s viacerými špeciálnymi vystúpeniami. Koncom roku 2006 skupina sa skupina rozhodla vydať na akustické turné. Na viacerých akciách koncertovali spolu s americkým hudobníkom Bobom Dylanom. K svojmu obratu na z rockovej na akustickú hudbu Dave povedal: "Vždy som chcel spraviť album ako je tento akustický. Milujem robiť rockovú hudbu, hrať pred rockovým obecenstvom. Boli časy, keď som zmýšľal nad vydaním akustického albumu sám, len pre to, že to nepovažujem za album celej skupiny. Tak som dostal nápad s dvoj-albumom. Som hrdý aj na akustické pesničky."[6] Niektoré akustické pesničky boli nahrané už dávno pred týmto zámerom, napríklad pesničku Friend of a Friend Dave napísal v roku 1990 a je o prvých dojmoch zo skupiny Nirvana.

Na jednom z nedávnych koncertov spomenul, že sa skupina chystá nahrávať aj nový album, ktorý by mal obsahovať rockové pesničky. [7][8] Grohl tiež spomenul, že skupina Foo Fighters vystúpia na koncerte Ala Gora "Live Earth", ktorý je zameraný za upozornenie proti globálnemu otepľovaniu.[9]

## [úprava] Ostatné projekty

Dave Grohl, ďalší rockový koncert

Okrem hrania s Foo Fighters Dave vystupoval na rôznych akciách a pomáhal s nahrávaním albumov iným interpretom. V roku 2002 sa na krátky čas stal členom skupiny Queens of the Stone Age, ktorý boli práve bez bubeníka. Dave s nimi nahral album Songs for the deaf, nahral video na ich singel No One Knows a odohral s nimi koncertné turné po Spojených štátoch. Po tom sa vrátil do nahrávacieho štúdia vo Virgínií aby nahral album One by One. Ako bubeník hral aj na albume skupiny Killing Joke z roku 2003, bubnoval aj so skupinami Juliette and the Licks, Garbage a Nine Inch Nails. Dave hrá pomerne často na bicie, vystupuje ako bubeník na rôznych akciách, pričom na poslednom albume si vymenil miesta s bubeníkom Taylorom Hawkinsom.

Nahral viac pesničiek ako hudbu k filmom, soundtracky, k filmu Godzilla nahral pesničku A320, k filmu X-Files pieseň Down In The Park, nahral celý soundtrack k filmu Touch.

V televíznej relácií Late Night Show Craiga Kilborna zahral Dave zábavnú verziu slávnej piesne Stairway to Heaven od Led Zeppelin, ktorú Dave považuje za jednu z najvýznamnejších rockových skladieb vôbec.[10][11]

Bol tvorcom hudobného projektu Probot, Dave sa zjednotil s legendami metalu (napr. Lemmy Kilmister), napísal 12 pesničiek a hral k nim na bicie. Album Probot vyšiel 10. februára 2004, na každej skladbe spieval iný hosť.

Na niektorých koncertoch vystupoval spolu s členmi skupiny Queen, Davidom Bowiem, Jackom Blackom a inými. Spolu s Joshom Hommeom vystúpil na charitatívnom koncerte Katrina benefit concert, výťažok z neho putoval obetiam hurikánu Katrina. [12]

Svoje herecké schopnosti ukázal vo videách, v ktorých účinkoval a niektoré aj sám tvoril. Zahral si aj v jednej epizóde seriálu Akty X.

V máji 2006 Dave pomohol dvom uväznením baníkom v Bacconsfieldu v Austrálií. Uväznení baníci chceli iPod s pesničkami Foo Fighters, Dave im poslal odkaz, kde ich podporil a ponúkol lístky na neskorší koncert.[13]

## [úprava] Referencie

1. ↑ http://www.washingtonpost.com/wp-dyn/content/article/2006/08/16/AR2006081601673.html (in english)
2. ↑ James M.. "Dave Grohl, Foo Fighters, Nirvana and other misadventures", Independent Music Press, 2003. (in english)
3. ↑ Dave Grohl. "Radio Interview", The Vanguard, 2007.
4. ↑ Azerrad, Michael. Come as You Are: The Story of Nirvana. Doubleday, 1993. ISBN 0-385-47199-8, p. 149
5. ↑ http://www.vh1.com/artists/news/1453510/04192002/nirvana.jhtml, 2006
6. ↑ "Rozhovor v Masters Of Rock", 2005. (in english)
7. ↑ http://creative.myspace.com/groups/_cc/artonart/tenaciousd&grohl/aona_tend.html
8. ↑ http://www.therockradio.com/2007/02/foo-fighters-in-early-stages-of-new.html
9. ↑ Booth, William. "'Live Earth' Concerts To Tackle Hot Topic". Washington Post. February 16, 2007.
10. ↑ http://en.wikipedia.org/wiki/Stairway_to_Heaven
11. ↑ http://www.youtube.com/watch?v=mqL-YNyxFd0
12. ↑ http://www.nme.com/festivals/news/21074
13. ↑ Daniel, Troy. "Foo Fighters' Dave Grohl Helps Trapped Miners". Stereoboard.com. 9. máj 2006.

## [úprava] Externé odkazy

Wikimedia Commons ponúka multimediálny obsah k téme
Dave Grohl

- Dave Grohl na imdb.com (po anglicky)
- Foo Fighters oficiálna webstránka (po anglicky)
- FooArchive - archív rozhovorov (po anglicky)
- Sweet Paramania.com - fanúšikovská webstránka (po anglicky)
- Dave Grohl na drummerworld.com (po anglicky)
- Biografia na českej fanúšikovskej stránke (po česky)
- Dave Grohl na osobnosti.cz (po česky)
- Dave Grohl na allmusic.com (po anglicky)

Nirvana
Kurt Cobain | Krist Novoselic | Dave Grohl Aaron Burckhard | Dave Foster | Chad Channing | Dale Crover | Dan Peters | Jason Everman | Pat Smear
Diskografia
Albumy a EP: Bleach | Blew | Nevermind | Hormoaning | Nevermind: It's An Interview | Incesticide | In Utero | MTV Unplugged in New York | From the Muddy Banks of the Wishkah | Nirvana | Sliver: The Best of the Box Single: "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, the Guilt"| "Heart-Shaped Box" | "All Apologies"/"Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Lake of Fire (Unplugged)" | "Aneurysm (live)" | "Drain You (live)" |"You Know You're Right"
Videá a box sety
Live! Tonight! Sold Out!! | Singles | With the Lights Out | Classic Albums - Nirvana - Nevermind
Príbuzné témy
Články: Grunge | Generation X | Courtney Love | Frances Bean Cobain | Heavier than Heaven | Hype! | Kurt & Courtney | Last Days | Tom Grant | Outcesticide | Seznam vybavení Kurta Cobaina | Fecal Matter

| Foo Fighters |

Dave Grohl | Taylor Hawkins | Nate Mendel | Chris Shiflett
William Goldsmith | Pat Smear | Franz Stahl
Diskografia
Štúdiové Albumy: Foo Fighters | The Colour and the Shape | There Is Nothing Left to Lose | One by One | In Your Honor | Koncertné Albumy: Skin and Bones

Zdroj: "http://sk.wikipedia.org../../../d/a/v/Dave_Grohl_d662.html"

Kategórie: Narodenia v 1969 | Ľudia z Ohia | Bubeníci USA | Gitaristi USA | Speváci USA | Hudobní skladatelia USA | Rockoví hudobníci | Hudobníci Grunge | Foo Fighters | Nirvana | Queens Of The Stone Age

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Български
- Česky
- Dansk
- Deutsch
- English
- Español
- Eesti
- Suomi
- Français
- Gaeilge
- Galego
- עברית
- Hrvatski
- Bahasa Indonesia
- Íslenska
- Italiano
- 日本語
- 한국어
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Simple English
- Српски / Srpski
- Svenska